Publication: Magyar Közlöny
Issue: MK-2010-21 (Year: 2010, Number: 21)
Era: contemporary
Section: 912.; 80/2009. (VII. 10.) AB határozat, ABK 2009. július–augusztus 913.; 119/2009. (XI. 20.) AB határozat, ABK 2009.
Paragraph Index: 724

912.; 80/2009. (VII. 10.) AB határozat, ABK 2009. július–augusztus 913.; 119/2009. (XI. 20.) AB határozat, ABK 2009. november, 2012.]. Az Alkotmánybíróság hangsúlyozza: az Ötv. 99. § (2) bekezdésében foglalt hatáskörében az önkormányzati rendeletek alkotmányossági felülvizsgálatát a jogforrási hierarchia állított sérelme tekintetében végzi el, magának a szabályozási tartalomnak az Alkotmányba ütközését fõszabály szerint nem vizsgálja. Ezért az Alkotmánybíróság ebben az esetben sem vizsgálta önmagában a gyermekvédelmi támogatás megvonása feltételeinek (így például a tankötelezettség teljesítésének elmulasztása) alkotmányosságát. A jelen ügyhöz kapcsolódva elvi éllel jegyzi meg továbbá azt is az Alkotmánybíróság, hogy az önkormányzatoknak számos lehetõsége van alkotmányos keretek között kezdeményezni a szükségesnek ítélt magasabb szintû jogalkotást, a jogállamiság sérelmét is eredményezõ tör vénysértõ rendeletalkotás helyett.

Source: https://magyarkozlony.hu/hivatalos-lapok/c0ca283984960bc5d8b24fd154747c1769a9df6e/dokumentumok/684e7405bacdde9b2127401b61713a704c35395e/letoltes